ПIалъи гъуни иIэкъым
Сирие Хьэрып Республикэм илъэситIым щIигъуауэ щекIуэкI зауэм и хьэзабыр дыркъуэ ину зытридзэ ди лъэпкъэгъухэм я Iуэхум иримыгузавэ адыгэ зы щIыпIи щыпсэуркъым.
МафIэм зи щхьэр хэлъ хэхэс адыгэхэмрэ хэкур зэзыгъэгъуэтыжа ди къуэшхэмрэ зы мащIэкIэ нэхъ мыхъуми ядэIэпыкъун мурадкIэ Дунейпсо Адыгэ Хасэм жэрдэм къыхилъхьауэ щытащ марафон жыпхъэм иту ахъшэ зэхуихьэсыну. Ар щекIуэкIа махуэми къыкIэлъыкIуэхэми цIыхухэм яхэлъ гущIэгъум и щыхьэту Сирием щыщ ди къуэшхэм папщIэ ахъшэ зэхуахьэс. Налшык къали, республикэм и районхэми псапащIэ Iуэхухэр щекIуэкIащ, гъунэгъу хэгъуэгухэми, ди къуэш республикэхэми, хамэ къэралхэм щыпсэу ди лъэпкъэгъухэми яхузэфIэкI къагъанэркъым. Мы Iуэхум зи гуащIэ хэзылъхьэр адыгэхэм я закъуэкъым, атIэ дэ къыддэпсэу адрей лъэпкъхэм ящыщхэми яIэ мащIэмкIэ зыщIагъэкъуащ гузэвэгъуэ хэхуахэм.
СХьР-м щыщ ди лъэпкъэгъухэм мылъкукIэ ядэIэпыкъун папщIэ газетхэм къытрадзауэ щыта банкым и счетым ахъшэ езыгъэхьахэрщ и лъабжьэм къыщыхьар. ЯIэр куэдми мащIэми, ДАХ-м кърихьэжьа псапэ Iуэхум къыпэджэжащ IуэхущIапIэхэри, пенсэ ныбжьым нэсахэри, зи къару илъыгъуэхэри. Къапщтэмэ, «хьэрып гъатхэр» къыщежьа дыдэм, ди лъэпкъэгъухэм япэу защIэзыгъэкъуахэм ящыщщ «Адыгэ псалъэ» газетым и редакцэр. Абы иджы хилъхьа сом мин 20-м нэмыщI, нэгъаби сом мини 10 ДАХ-м иригъэхьауэ щытащ. Я гуащIэдэкIкIэ ди къуэшхэм япэIэбащ «Адыгэ псалъэ» газетым и редактор нэхъыщхьэ, Къэбэрдей Адыгэ Хасэм и тхьэмадэ ХьэфIыцIэ Мухьэмэд, ДАХ-м и тхьэмадэ Сэхъурокъуэ Хьэутий, КъБР-м и Парламентым ФедерацэмкIэ Советым сенатору игъэкIуа Бечелов Ильяс, нэгъуэщIхэри. Банкым ахъшэ хэзылъхьахэм я бжыгъэр куэдкIэ нэхъыбэщ, ауэ цIэ-унэцIэ кърамыIуэу зи мылъку хэзыгъэщIаи щыIэщи, псапэу тхьэм къаритыж.
Псапэ щIэным пIалъи гъуни иIэкъым. Ди къуэшхэм къалъэIэса гузэвэгъуэр къытфIэмыIуэхуныр лъэпкъыр зыгъэбгъунлъэ Iуэхущ. Нобэ дэхуэхахэм дадэвгъэIэпыкъу, къуэш гумащIэу дакъыхущIэвгъэкI.
Иджыри зэ фигу къыдогъэкIыж:
КъБР-м ит IуэхущIапIэхэм, цIыху щхьэхуэхэм ягу пыкI ахъшэр мы счетым иралъхьэ:
ИНН 0711040610/КПП 072101001
Расчетный счет 40703810060330000227
БИК 0407026660
Корсчет 30101810600000000660
В Кабардино-Балкарском ОСБ №8631, КБР, г. Нальчик, ул. Пушкина/Кешокова, 33-А/72.
Банкым ахъшэ
езыгъэхьахэр
1. «Трек» ООО — сом 3000
2. Блий Амурбэч (Налшык) — сом 1000
3. Тхьэмокъуэ Хь. М. (Шэджэм) — сом 1000
4. Сэхъурокъуэ Анатолэ (Хьэмдэхъум и цIэр зезыхьэ Къэбэрдей-Балъкъэр мэкъумэш колледж, Старэ Шэрэдж) — сом 16 600-рэ
5. «Горный родник» санаторэ — сом 20 000
6. Къуэжей Мирэ (Налшык) — сом 300
7. Джэтокъуэ Юрэ (Къэхъун) — сом 500
8. Дэбагъуэ Ислъам (Черкесск) — сом 1500-рэ
9. Бгъэжьнокъуэ Лидэ (Налшык) — сом 1940-рэ
10. ФиIэпщэ Зулкъанин (Налшык) — сом 3000
11. Уэзрокъуэ Аслъэн (Налшык) — сом 3100-рэ
12. Тау Пщыкъан (Налшык) — сом 5000
13. Шыгъушэ Исмэхьил (Зеикъуэ) — сом 1000
14. Уянаев Кязым (Налшык) — сом 1000
15. Тэрч районым финансхэмкIэ и управленэм — сом 1400-рэ
16. Щыхьмырзэ Мухьэмэд (Налшык) — сом 10 000
17. «Элеватор» ООО — сом 15 000
18. ТIамжьыкъуэ Умар Фарукъ (Европэм щыIэ Адыгэ Хасэхэм я Федерацэ) — сом 115 210-рэ
19. Архэст Валерэ (Налшык) — сом 20 000
20. Тэрч район сымаджэщ — сом 41 200-рэ
21. Мамхэгъ Хь. — сом 1000
22. Мэлбахъуэ Тимборэ и цIэр зезыхьэ къэрал библиотекэ — сом 14 300-рэ
23. Вэрий Маринэ (Тэрч) — сом 170 600-рэ
24. ХьэхъупащIэ МуIэед (Нарткъалэ)- сом 1000
25. «Ленинцы» мэкъумэш кооператив (Май) — сом 30 000
26. Щокъал Тимур (Тэрч) — сом 4080-рэ
27. Бечелов Ильяс (Москва) — сом 10 000
28. КъБР-м и Профсоюзхэм я федерацэ — сом 10 000
29. КхъуэIуфэ Хьэчим (Налшык) — сом 1500-рэ
30. Сэхъурокъуэ Хьэутий (Налшык) — сом 10 000
31. Шыбзыхъуэ Аслъэн (Налшык) — сом 270-рэ
32. «Адыгэ псалъэ» редакцэ — сом 20 000
33. Тохъутэмыщ Мухьэмэд (Налшык) — сом 1000
34. Шапсыгъ Хъусен (Налшык) — сом 500
35. Астэжь Амир (Черкесск) — сом 500
36. КIэрэфхэ я бзылъхугъэ (Налшык) — сом 5000
37. Темиржанов Махъты (Къэщкъэтау) — сом 29 100-рэ
38. ХьэфIыцIэ Мухьэмэд (Налшык) — сом 7000
Мэкъуауэгъуэм (июным) и 29-м екIуэкIа телемарафоным хэтахэм псапэ Iуэхум халъхьащ сом 1. 348. 936-рэ. ШыщхьэуIум и 5-м нэсыху а бжыгъэм сом 918.842-рэ хэхъуащ.
